ایرانین حج و زیارت تشکیلاتینین ریسی حمید محمدی ایرانلی زوارلارین قارشیدان گلن حج مراسیمینه قاتیلماسیندان و تهرانلا ار-ریاض آراسینداکی مناسیبتلردن دانیشیب.
آخار. آذ خبر وئریر کی، او، تهرانلا ریاض آراسیندا سیاسی علاقهلرین کسیلدیینه گؤره بویلکی زیارتین اوولکیلردن فرقلی اولاجاغینی بیلدیریب:
«بو ایل حجه گئدن زوارلاریمیز مراسیم زامانی ائله رفتار ائتمهلیدیر کی، سعودییه عربیستانی حکومتینین علینه بهانه وئرمسینلر. بویلکی حج مراسیمینده بیزیم سعودییه حکومتی ایله هئچ بیر سیاسی علاقهلریمیز اولمایاجاق. اؤلکهلریمیز آراسیندا بعضی ایختیلافلارین اولماسینا باخمایاراق، ایرانلی زوارلارین حجه قاتیلماسی مسئلهسی دانیشیقلار یولو ایله بیرتهر اؤز حلینی تاپدی.
تاکیدله بیلدیریرم کی، مؤجود گرگین آتموسفری نظره آلاراق، بویلکی حج مراسیمینده ائله داورانمالیییق کی، سعودییه حکومتینین علینه هر هانسی بیر بهانه دوشمسین».
قید ائدک کی، ایرانلی زوارلار اؤتن ایلین حج مراسیمینه قاتیلا بیلمهییب. بونا سبب سعودییه حکومتینین حجین سیاسیلشدیریلممسی و بو دینی مراسیمدن سیاسی مقصدلر اوغروندا سوء-ایستیفاده ائدیلمهمهسی ایله باغلی رسمی تهرانین قارشیسیندا قویدوغو شرطلر اولوب. لاکین ایران حکومتی همین شرطلری قبول ائتمدیینه گؤره ایرانلی زوارلار اؤتن ایلکی زیارتدن محروم ائدیلیب.
azb_Arab azb_Arab azb_Arab azb_Arab azb_Arab